Amaḍan

Finus nɣ Amaḍan (akrraj: 16px|♀) iga yan umtiwg. Waxxa amaḍan illa s usuds anck n wakal d dar s zund tanɣa tagʷnsant nns ula nttat, macc tasna nns takswarant d unzwi nns irɣan bahra ur at ittajja ad ig amtiwg iɣ tlla tudrt zund amtiwg nnɣ.

 Asamu 

 Awum aknunnay: 12 104 akilumitr.
 Abddur: 4,9 × 10²⁴ akilugram.
 Astum f tfukt: 108 agndid akilumitr.
 Azmz n wannaḍ: 243 n wass.
 Azmz n uḥbu anafuk: 225 n wass.
 Aẓẓug n tsna: 8,9 M/S².
 Tirɣi n tsna: 462 °C.

 Tigniwt 
Imdla imnẓinen zzɣ usmim n wawḍis d ukḍṛuṛ ar isiwrray tugtt n tifawt n tfukt s umɣrad, ɣ tizi iɣ a nttafa asinuksid uẓuẓim ar iskurmt tirɣi, amma adad n unzwi ɣ tsna n umaḍan iga anuḍu nns ɣ wakal nnɣ s 92 n tkklit.

 Tamdayt 
Amtiwg n umaḍan iga yan zzɣ tifggatin immu iggut usmrqqi nns ɣ ignna n ḍyyḍ dar nɣ, d ar ittnunnt s unuɣ n itri n tdggʷat nɣd win zikk.

 Tanɣa 
Ɣila d, dar nɣ kra n tnmmalin drusnin t f tnɣa n umtiwg n umaḍan, macc aksay nns d tuqqna nns irwasn tin akal ar tssrus taswingmt n mas ṭṭafn tanɣa tagʷnsant immrwasn, d umzaray amqqran n gr atsn iga t mas ur iṭṭaf umaḍan tifilt tatiktunit, tasna d tduli tzwa, d maya d ar ittawi s ussdrus ɣ ujjlu n tirɣi ɣ umtiwg. d ar fllas issgʷdal asiṣmiḍ d uggra n ussfru mas ur iṭṭaf igr amɣnaḍisan, ɣ udɣar n mayan iẓḍaṛ umaḍan a issjlu tirɣi ns tagʷnsant ɣ imsarn izmzanen igjdanen n usmaynu n tsna.
Taggayt:Angraw anafuk
Taggayt:Tasengama
Taggayt:Tamassant n-itran
 Tisaɣulin